Arif Qazıyev (rəssam)

Arif Şamil oğlu Qazıyev ( 2 yanvar 1937, İrəvan, Ermənistan Sovet Sosialist Respublikası - ö. Bakı, Azərbaycan Respublikası, 3 sentyabr 2021) — məşhur heykəltaraş və Qazıyevlər ailəsinin üzvü Şamil Qaziyevin oğlu, məşhur rəssam və heykəltaraş, Bakı  Rəssamlıq Akademiyasının müəllimi, Azərbaycanın əməkdar incəsənət xadimi və Azərbaycanın xalq rəssamı (2018).

 Həyatı 
 Təhsili 
Heykəltaraş Şamil Qazıyevin oğlu 1937-ci ildə yanvarın 2-də  İrəvan şəhərində anadan olmuşdur. Ə.Əzimzadə  adına  Bakı  Rəssamlıq  Məktəbini  (indiki  rəssamlıq  Akademiyasını,  1958)  və  Moskvada  V.Surikov  adına  Rəssamlıq  Akademiyasını  (1965)  bitirmişdir.
 Fəaliyyəti 
Təhsilini tamamladıqdan bir müddət sonra Bakı  Rəssamlıq  Universitetində  müəllim  işləməyə başlamışdır.  
 Yaradıcılığı 
Müxtəlif janrlarda  və  mövzularda  yaradılmış  “Babək”,  “Hüseyn Cavidin büstü”  (H.Cavidin  Naxçıvanda  ev-muzeyi),  ”Qırat  bizi  gözləyir”, ”Qafqaz qartalları”, ”Cəngi”, “Canlı gala”, “Dəhşət”, ”Soyug”, ”İki  bumeranq”  və  s.  əsərlərin  müəllifidir.  1957-ci ildən respublika, ümumittifaq  və  beynəlxalq  sərgilərdə iştirak etmişdir. Əsərləri  müxtəlif  muzeylərdə  (“Bakılı  qız”, ”Məhəmməd  Nəsirəddin  Tusi” - R.Mustafayev  adına Azərbaycan  Dövlət  İncəsənət  Muzeyi,  ”Tarla  gözəli” - Şərq Sənətləri Muzeyi  (Moskva)  və  s.),  habelə  ABŞ,  Almaniya, Avstriya  və  Türkiyədəki  şəxsi  kolleksiyalarda  saxlanılır.

 Mükafatları 

 Azərbaycanın əməkdar rəssamı fəxri adı.
 27 may 2018-ci ildə Azərbaycanın xalq rəssamı fəxri adına layiq görülmüşdür.
 Ailəsi 
Arif Qazıyevin  həyat  yoldaşı  Firəngiz  xanım  Abbas  qızı  1944-cü ildə  Bakıda  anadan  olub.  Uşaqları  Emin  və  Samir heykəltaraşdırlar,  İlahə  xanım  isə  rəssam-dizaynerdir,  
evlidilər.

Arif Qazıyev 3 sentyabr 2021-ci ildə 84 yaşında vəfat etmişdir.
 İstinadlar 

Kateqoriya:İrəvanda doğulanlar
Kateqoriya:Qazıyevlər (Axund Xəlil)
Kateqoriya:Azərbaycan rəssamları
Kateqoriya:Azərbaycanlı rəssamlar
Kateqoriya:Azərbaycan Rəssamlar İttifaqının üzvləri
Kateqoriya:Bakıda vəfat edənlər
Kateqoriya:XXI əsr Azərbaycan rəssamları
Kateqoriya:XX əsr Azərbaycan rəssamları